Coba ceritain soal Kaum Dusun dalam bahasa melayu

Dusun atau dikenali juga sebagai bangsa Dusunik merupakan istilah yang digunakan untuk merujuk pada sekumpulan suku kaum pribumi di Sabah dan Borneo yang bertutur dalam bahasa Dusunik dan Paitanik (Dusunik Besar). Pada dasarnya, Kadazan (Tanga'ara) dan Momogun (Rungus) merupakan dua etnik yang berada dalam rumpun bahasa Dusun secara linguistik.

Terdapat dua dialek besar dalam bahasa Dusun yang mana perbezaannya hanyalah pada konsonan atau cara penyebutan kata. Bangsa masyarakat Dusun telah diiktiraf sebagai diantara bumiputera asli Borneo - Sabah, dengan warisan yang didokumentasikan oleh Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO) sejak tahun 2004.

Dialek Dusun pesisir (Tangara atau Tanga'a) kerap menggunakan konsonan "v", "z" dan "l" dalam pertuturan seharian, sementara mejoriti kaum Dusun (seperti Bundu, Liwan, Tagahas, Tindal, Tobilung, etc) pula lebih kerap menggunakan konsonan "w", "y" dan "r" dalam pertuturan seharian; contohnya ngawi (Liwan) dan ngavi (Tangara) yang bermaksud "habis", tagayo (Bundu) dan tagazo (Tangara) yang bermaksud "besar", dan juga karaja (Tindal) dan kalaja (Tangara) yang bermaksud "kerja".